‘Álle aktrises is nie maer nie’ - Pulane | SARIE
‘Álle aktrises is nie maer nie’ – Pulane	deur Marguerite van Wyk
Sy het veral die rolprent Pretty Woman, waarin Julia Roberts die hoëklas “dame van die nag vertolk” het, bestudeer. “En ek moes leer hoe mens op film huil. Ek het op YouTube gekyk hoe Meryl Streep, een van my gunsteling-aktrises, dit doen,’’ vertel sy. “Jy leer om die inspirasie uit jouself te put en nie soseer te act nie. Jy moet eerder die karakter word die oomblik dat jy voor die kamera is …” Hospitale ruik nie meer na hospitaal nie! | Woorde
Hospitale ruik nie meer na hospitaal nie!
Sy stap met handbagasie in die hospitaalgang oppad na kamer, nommer ?, eerste een om die hoek . Sy wonder hoekom voel sy na wildeweghol .
Sy loop en dink – trek tog maar die skouers reguit. Trek tog maar die gesig ook reg. Daardie lig in die oë aangeskakel.
Stap ganglangs ..probeer nie na mense in buurkamers te kyk. Veral die met die simpel blou mussies op die kop wat so ten hemele staar soos lammers ter slagting nie. Stap verby teaterdeur..oorkant ‘n inham met 6 stoele. Elkeen met ‘n wagtende . Sommige so mooi gegrimeer en getooi, vir die siel op bed wat later uitgestoot gaan word. Sy wonder of die gesprek so luid gevoer word uit vrees of hoekom spog jy nou op so ‘n dag oor jou kleinkind wat so intelligent is “vreeeslik slim jy weet, kom ek soek net gou van hom ‘n kiekie! Ag nou waar’s dit tog nou?” vingers al soekende op selfoon foto-indeks.
Die verkeer word meer . Mans met driepootwiel-drupstelsels.Hangend daaraan soos lewensredders. Ganglangs met klein pantoffeltreëtjies oppad na die ontsnapping uit Hospitaal. Smagtend . Verbete uitdrukking om die mond van ek moet nou ‘n rokie gaan maak of!!
Sy stap verby kindersaal ..
Tot by die kamer.
Hy hang ook vol drade met kos of medisyne …
Sy vra –
Hy vra wat’s nuus- en sy vertel van die dik hond en die slobberhond wat hom mis; sy noem liewer nie sy mis sy hoes en sy stamp aan haar as sy snork nie, sy sluk maar die te-na-aan-die-emosie-gevoel weg.
Hy vertel oor sy snorkende kamermaat , Portugees. Hy sweer die man snork anders as ‘n Afrikaanssprekende. Hulle lag maar suutjies saam. Hy vertel “Weet jy ek sit netnou daar buite by die rookarea, ek luister maar na die ouens se praatjies. Hoe hulle sit en spog en dit wragtag oor hulle aambeie! Mens sou sweer dit is soos ‘n groot vis wat weggekom het – die grootte word met elkeen groter en grusamer!”
Hul lag saam.
Sy groet met ‘n “ek sien jou vanmiddag” en ‘n vermanende “wees tog maar geduldig” en ‘n “asseblief moenie die Hospitaal se administrasie vir hulle wil verander nie!” en sy hoor net ‘gmf, hul het dit nodig!” en dan dink sy – stomme Nursies..
* hy is intussen darem huistoe- genadiglik betyds vir die Rugbywedstryd. Sommer vir die dr vertel ..hy sal self Maandag afspraak maak by sy GP -vir die volgende besoek aan volgende dokter indien hy(die GP) dink dit is enigsins nodig. “Bly , bly hy not ‘n donner langer !”
18 comments on “Hospitale ruik nie meer na hospitaal nie!”	rondomtaliedraai	Oktober 5, 2014
hehehehe dan is hy gesond genoeg… sterkte … dis amper verby!
Antwoord	ddupl3ss1s	Oktober 5, 2014
Ek hou duimvas vir volgende toetse
Antwoord	Flenters	Oktober 5, 2014
Baie dankie Flenters
Antwoord	monicahaddad01	Oktober 5, 2014
Alles sal regkom sê Jan Brand :-)
Antwoord	ddupl3ss1s	Oktober 6, 2014
Tesame met die liggie voor in die tonnel.. ons glo daar moet rede wees vir die infeksie en sal met die ontdek genees.
Antwoord	Tannie Frannie	Oktober 6, 2014
Jy vang die ontsteltenis van ‘n hospitaal so goed vas! Baie bly hy’s tuis.
Dankie Ta Frannie, weer gesit en dink ek het oeroue vrees vir die plek..
Antwoord	scrapydo	Oktober 6, 2014
Die prentjie kan ek baie duidelik sien. Die stories, rokies, snorkery en asdministrasie wat reggeruk moet word. Mens mis darem maar daardie saamwees vreeslik as dit so is soos daar by jou. Bly jul kon darem rugby sam kyk. Lekker gewen ne! Nou gaan alles weer in die regte rigting ….
“Like” jou pos se nuwe voorkoms!
Frustasie vir iemand wat alles so op die stempel toe reg wil hê ! Ek het maar gesit en huisskoonmaak.. wonderlik hoe aandagafleibaar so proses is, al is dit tot om jou blog ‘n nuwe skoon rok aan te trek. Dankie vir die kuier.
Net Ek	Oktober 6, 2014
Ek is bly Oom Hoekhuis is weer op die hoek waar hy hoort!
Het hy darem koekies gekry?
Soutkoekies.. toe hy Komkommer eet in sy hospitaalslaai..toe weet ek die man is desperaat om huistoe te kom . Dankie Net Ek vir die saamlees.
Antwoord	Lewies Mymer	Oktober 6, 2014
Lekker geskryf aan ‘n goor onderwerp! Bly hy is tuis.
Dankie Lewies. Nou moet antibiotika uit liggaam – dan kan eers volgende toetse gedoen word. Sien iemand is effens op moedverloor se vlakte..Antibiotika toe ook nie altyd alfa en omega nie.
Antwoord	perdebytjie	Oktober 6, 2014
Onthou om vir hom Lemon Creams te gee.Sterkte daar.
Antwoord	ddupl3ss1s	Oktober 7, 2014
Dankie vir die sterkte.. soutkoekies.. die met bacon gegeur met blerts kaassmeer op.
Antwoord	Terug pieng: Die stomme vrou het mos ook ‘n stomme man! | Woorde
This entry was posted on Oktober 5, 2014 by ddupl3ss1s in Gedagtes vir die dag..	Kortskakel